open-index/open-wikipedia-markdown huggingface dataset:
சார்ச்சிக்கைட்டு

**சார்ச்சிக்கைட்டு** *(Zharchikhite*) என்பது AlF(OH)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் ஆலைடு வகைக் கனிமம் என்று வகைப்படுத்தப்படுகிறது. அலுமினியம் என்ற  தனிமத்தின் ஐதராக்சில் புளோரைடு என்றும் இது விவரிக்கப்படுகிறது. நிறமற்ற ஒளிபுகும் படிகங்களாக சார்ச்சிக்கைட்டு படிகமாகிறது. 1968 ஆம் ஆண்டில் கண்டறியப்பட்ட இக்கனிமம் அது கண்டுபிடிக்கப்பட்ட இடத்தின் அடிப்படையில் பெயரிடப்பட்டுள்ளது. உருசியாவில் உள்ள பர்யாத்தியா குடியரசின் சார்ச்சிக்கைட்டு படிவுகளில் இக்கனிமம் முதன்முதலில் கண்டறியப்பட்டது.   

## மேற்கோள்கள்

*Webmineral - Zharchikhite

பகுப்பு:அலுமினியம் கனிமங்கள்
பகுப்பு:புளோரின் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஆலைடு கனிமங்கள்
ரோசென்பெர்கைட்டு

**ரோசென்பெர்கைட்டு** (*Rosenbergite*) என்பது AlF3•3H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கதிரியக்கப் பண்பு இல்லாத இக்கனிமம் ஓர் ஆலைடு வகைக் கனிமம் என்று வகைப்படுத்தப்படுகிறது. 

இக்கனிமம் நிறமற்று காணப்படுகிறது.  நாற்கோணம் முதல்  இரட்டைக்கூர்நுனி கோபுரம் வரையிலான வடிவங்களில் இது படிகமாகிறது. அமெரிக்காவைச் சேர்ந்த புவி வேதியியல் வல்லுநரான பிலிப் இ ரோசென்பெர்க் என்பவர் முதன்முதலில் கண்டுபிடித்த காரணத்தால் இப்பெயர் பெற்றது.  மத்திய இத்தாலியின் டசுக்கனியென்ற நிர்வாக அலகிலுள்ள செல்டைன் சுரங்கத்திலும், அந்தாட்டிக்கா கண்டத்தின் ரோசு தீவிலுள்ள எரிபசு மலையிலும் ரோசென்பெர்கைட்டு கிடைக்கிறது. மோவின் அளவுகோல் கடினத் தன்மை மதிப்பு 3 முதல் 3.5 வரை இருக்கும் எனவும் மதிப்பிடப்பட்டுள்ளது. 

## மேற்கோள்கள்
*Webmineral - Rosenbergite
*Mindat.org - Rosenbergite
*Handbook of Mineralogy - Rosenbergite 

பகுப்பு:அலுமினியம் கனிமங்கள்
பகுப்பு:புளோரின் கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:ஆலைடு கனிமங்கள்
காட்டுப்பள்ளித் தீவு

**காட்டுப்பள்ளித் தீவு**, சில நேரங்களில் **எண்ணூர் தீவு** எனவும் அழைக்கப்படுகிறது. இந்தத் தீவு பழவேற்காடு ஏரியின் தெற்கு எல்லையில் அமைந்துள்ளது. இது பெருநிலத்தில் இருந்து கழிமுகத்தால் பிரிக்கப்படுகிறது. காட்டுப்பள்ளி கப்பல் கட்டும் தளம் இந்தத் தீவில் அமைந்துள்ளது. இத்தீவு புதர்க் காடுகள் மற்றும் சவுக்கு, தென்னை ஆகிய மரங்களால் ஆனது. இங்கு பலவிதமான விலங்குகள், பறவைகள் உள்ளன. இந்தத் தீவு [புனித ஜார்ஜ் கோட்டை]]யில் இருந்து 25 கிலோமீட்டர் தொலைவிலும், எண்ணூர் துறைமுகத்தில் இருந்து 5 கிலோமீட்டர் தொலைவிலும் வடக்கே அமைந்துள்ளது.

## மேற்கோள்கள்

பகுப்பு:சென்னை சுற்றுப் பகுதிகள்
பகுப்பு:சென்னையின் தீவுகள்
மெரியெட்டைட்டு

**மெரியெட்டைட்டு** (*Mereheadite*) என்பது Pb47Cl25(OH)13O24(CO3)(BO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரியவகை ஆக்சிகுளோரைடு கனிமம் என்று இதை வகைப்படுத்துகிறார்கள். ஐக்கிய இராச்சியத்தின் சோமர்செட்டு மாகானத்திலுள்ள கிரான்மோர் கிராமத்திலுள்ள மெரியெட்டு கல்குவாரியில் மெந்திப்பைட்டு கனிமத்துடன் சேர்ந்து இக்கனிமம் காணப்படுகிறது. மெரியெட்டைட்டு கனிமத்தின் பல மாதிரிகள் பெரும்பாலும் கால்சைட்டு, மெந்திப்பைட்டு அல்லது செருசைட்டு கனிமங்களுடன் சேர்ந்து காணப்படுகிறது. இளமஞ்சள் அல்லது ஆரஞ்சு நிறத்திலுள்ள சிமிசைட்டு கனிமத்துடன் சேர்ந்தும் மெரியெட்டைட்டு காணப்படுவதாக அறியப்படுகிறது. கால்சைட்டு அல்லது மெந்திப்பைட்டு கனிமத்தின் மேல் சிறிய கொப்புளங்களாக சிமிசைட்டு காணப்படுகிறது. குறிப்பாக மெரியெட்டைட்டு கனிமம் விளிம்புகளில் காணப்படுவதால் இதன்மீது இத்தகைய சிமிசைட்டு கொப்புளங்கள் காணப்படுவதில்லை.
 
## மேற்கோள்கள்

பகுப்பு:ஆலைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
அபுல் ஹசன் அலி ஹஸனி நத்வி

**அபுல் ஹஸன் அலி ஹஸனி நத்வி** (24 நவம்பர் 1914 - 31 டிசம்பர் 1999) (பிரியமாக *அலி மியான்*) என்பவர் ஒரு இந்திய இஸ்லாமிய அறிஞரும், பல்வேறு மொழிகளில் ஐம்பதுக்கு மேற்பட்ட புத்தகங்கள் எழுதிய ஓர் எழுத்தாளரும் ஆவார். இவர் மறுமலர்ச்சி இயக்கத்தின் ஒரு தத்துவவாதியாவார்.

## கல்வி
இவர் நவம்பர், 1914 ஆம் ஆண்டு பிறந்தார். இவர் இந்தியாவின், உத்திரப் பிரதேசம் மாநிலம், ராய்பெரேலியிலுள்ள தகியாவில் உள்ள தனது வீட்டில் ஆரம்பகால கல்வி பயின்றார். இவரின் தாயார் தனது ஆரம்ப பயிற்சியை குர்ஆனிய ஆய்வுகளில் ஆரம்பித்தார். பின்னர் அவர் அரபு, பாரசீகம் மற்றும் உருது மொழிகளில் முறையாக கல்வி கற்க ஆரம்பித்தார்.

அவரின் தந்தை ஹக்கீம் சய்யத் அப்துல் ஹை, நுஸ்ஹதுல் கவாதிர்(5000க்கும் மேற்பட்ட இறையிலாளர்கள் மற்றும் துணை கண்டத்தின் நீதிபதிகள் ஆகியோரின் வாழ்க்கை குறிப்புகள்)  என்னும் அரபு கலைக்களஞ்சியத்தை எட்டு பாகங்களாக எழுதினார்.

நத்வி லக்னோவில் உள்ள தாருல் உலூம் நத்வதுல் உலமா-வில் தனது மேற்படிப்பை 
படித்தார்.

## எழுத்துக்கள்
அபுல் ஹாசன் அலி நத்வி முதன்மையாக அரபு மொழியிலும், உருது மொழியிலும் எழுதினார். மேலும் வரலாறு, இறையியல் மற்றும் வாழ்க்கை வரலாறு, மற்றும் ஆயிரக்கணக்கில் கருத்தரங்குகள், கட்டுரைகள் மற்றும் பதிவு செய்யப்பட்ட உரைகள் மற்றும் ஐம்பது புத்தகங்களை எழுதினார்.

1950 இல் அவருடைய புத்தகம் 'மா தா ஹசிரல் ஆலம் பி இன்ஹிதாதில் முஸ்லிமீன் (முஸ்லிம்களின் வீழ்ச்சியால் உலகம் இழந்ததென்ன) என்கிற புத்தகம் பெரும் பரபரப்பை ஏற்படுத்தியது.

## விருதகள் மற்றும் மரியாதைகள்
* 1962ல் ஆரம்பிக்கப்பட்ட உலக முஸ்லிம் லீகிற்கு முதல் அமர்வு செயலாளராக இருந்துள்ளார்.
* 1980ல் மன்னர் பைசல் விருது 
* 1980ல் ஆக்ஸ்போர்ட் இஸ்லாமிய மையத்தின் தலைவர்.
* 1984ல் இஸ்லாமிய இலக்கிய சங்கத்தின் தலைவர்.
* 1999ல் ஐக்கிய அரபு அமீரகத்தின் ஷேய்க் முஹம்மது அவர்களால் நிறுவப்பட்ட 'இஸ்லாமிய ஆளுமை'க்கான விருது வழங்கப்பட்டது

## காபாவை அணுகுதல்
1951ஆம் ஆண்டு,தன்னுடைய இரண்டாவது ஹஜ்ஜின் போது,அவருக்காக காபா(இஸ்லாமிய புனிதஸ்தலத்தில் அமைந்துள்ள கட்டிடம்)வின் கதவுகள் இரண்டு நாட்கள் திறந்திருந்தது.மேலும் அபுல் ஹஸன் அலி நத்வி விரும்மும் நபரை உள் அழைத்துச் செல்ல அனுமதி இருந்தது.அவர் தனது புனிதையாத்திரையின் போது எப்போது வேண்டும்மானாலும் காபாவிற்குள்ளே நுழைய அனுமதி வழங்கப்பட்டது.

## மரணம்
இவர் திசம்பர் 31, 1999 ஆம் ஆண்டு இந்தியாவில், ராய்பெரேலியில் தன்னுடைய 85ஆவது வயதில் இறந்தார்.

## மேற்கோள்கள்

பகுப்பு:1914 பிறப்புகள்
பகுப்பு:1999 இறப்புகள்
பகுப்பு:உத்தரப் பிரதேச நபர்கள்
பகுப்பு:இந்திய முஸ்லிம் எழுத்தாளர்கள்
பகுப்பு:இந்திய முஸ்லிம்கள்
ஜான் பெவ்ரோ

**ஜான் பெவ்ரோ** (*Jon Favreau*, பிறப்பு: அக்டோபர் 19, 1966 ) என்பவர் அமெரிக்கா நாட்டு திரைப்பட இயக்குநர், தயாரிப்பாளர், திரைக்கதை ஆசிரியர் மற்றும் நடிகர் ஆவார். இவர் 1993ஆம் ஆண்டு ரூடி என்ற திரைப்படத்தின் மூலம் தன்னை ஒரு சிறந்த நடிகராக வெளிக்காட்டினார். அதைத் தொடர்ந்து ஸ்விங்கர்ஸ் (1996), டேர்டெவில் (2003), பிரேக் அப் (2006), செஃப் (2014) போன்ற திரைப்படங்களில் நடித்துள்ளார். எல்ஃப் (2003), அயன் மேன் 1 (2008), அயன் மேன் 2 (2010), தி ஜங்கிள் புக் (2016) மற்றும் லயன் கிங் (2019) போன்ற திரைப்படங்களை இயக்கியுள்ளார்.

இவர் அயன் மேன் 1 (2008) என்ற திரைப்பட தொடரில் மார்வெல் திரைப் பிரபஞ்ச கதாபாத்திரமான கப்பி கோகன் என்ற கதாபாத்திரத்தில் நடித்துள்ளார். இதை தொடர்ந்து அவெஞ்சர்ஸ் திரைப்பட தொடர்களான அவெஞ்சர்ஸ்: ஏஜ் ஆஃப் அல்ட்ரான் (2015), இசுபைடர்-மேன்: ஹோம்கம்மிங் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) மற்றும் இசுபைடர்-மேன்: நோ வே ஹோம் (2021) போன்ற திரைப்படங்களிலும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:யூத நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:அமெரிக்கக் குரல் நடிகர்கள்
பகுப்பு:அமெரிக்க தொலைக்காட்சி நடிகர்கள்
டாக்டர் தருமாம்பாள் அம்மையார் நினைவு விதவை மறுமண நிதியுதவித் திட்டம்

**டாக்டர் தர்மாம்பாள் அம்மையார் நினைவு விதவை மறுமண நிதியுதவித் திட்டம்**, என்பது தமிழ்நாட்டின்  கைப்பெண்களின் மறுமணத்தை ஊக்குவிக்கும் திருமண உதவித் திட்டமாகும். இத்திட்டத்திற்கு டாக்டர் தர்மாம்பாள் நினைவாக, பெயரிடப்பட்டு தமிழக அரசால் நடைமுறைப்படுத்தப்பட்டுவருகிறது. 

இத்திட்டத்தில் கணவனை இழந்த பெண்ணிற்கு நடக்கும் திருமணத்துக்கு உதவி தொகை வழங்கப்படும். பெண்ணின் வயது 20 ஆக இருக்க வேண்டும். மணமகனுக்கு இது முதல் திருமணமாகவும், அவருக்கு வயது 40க்கு மிகாமல் இருக்கவேண்டும்  குடும்ப ஆண்டு வருமான வரம்பு இல்லை. 

உதவித்தொகைக்கான விண்ணப்பத்துடன் கைம்பெண் சான்று, மறுமணம் செய்ததற்கான திருமண அழைப்பிதழ், மணமகன், மனமகள் ஆகிய இருவரின் வயதுச் சான்றுகள்,  பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணம் முடிந்த நாளிலிருந்து ஆறு மாதங்களுக்குள் திருமண உதவித்தொகைக்கான விண்ணப்பத்தை  மாவட்ட சமூகநல அலுவலர், அலுவலகத்திற்கு அனுப்பவேண்டும்.  

## திருமண உதவித் தொகையும், தகுதிகளும்
* **திட்டம் 1**: கல்வித் தகுதி ஏதுமில்லை. இவர்களுக்கு 25,000 ரூபாய் வழங்கப்படும். இதில் மின்னணு பரிமாற்ற சேவை மூலமாக  ரூபாய் 15,000 தொகையும், ரூபாய் 10,000 தேசிய சேமிப்புப் பத்திரமாகவும், தாலிக்கு  8 கிராம் தங்க நாணயம் வழகப்படும்.
 
* **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும். இவர்களுக்கு ரூபாய் 50,000 வழங்கப்படும். இதில்  மின்னணு பரிமாற்ற சேவை மூலமாக ரூபாய் 30,000 தொகையும், 20.000 தேசிய சேமிப்புப் பத்திரமாக வழங்கப்படும். மற்றும் 8 கிராம்  தங்க நாணயம் வழங்கப்படும்.

## மேற்கோள்கள்

## வெளி இணைப்புகள்

பகுப்பு:தமிழ்நாடு அரசின் பெண்களுக்கானத் திட்டங்கள்
பெருநகர சென்னை மாநகராட்சியின் மண்டலங்கள்

**பெருநகர சென்னை மாநகராட்சியின் மண்டலங்கள்**, தமிழ்நாட்டின் சென்னை மாவட்டத்தின் தலைநகரமான சென்னையில்  அமைந்த பெருநகர சென்னை மாநகராட்சி 1688-இல் நிறுவப்பட்டது. பெருநகர சென்னை மாநகராட்சி, 15 மண்டலங்களும் 200 வார்டுகளையும் கொண்டது.

## வரலாறு

2011-க்கு முன்னர் சென்னை மாநகராட்சியை விரிவாக்கம் செய்வதற்கும் முன்,  பரப்பளவு கொண்டிருந்தது; சென்னை மாநகராட்சியுடன் 42 உள்ளாட்சி அமைப்புகளை இணைத்த பின்னர் பெருநகர சென்னை மாநகராட்சியின் பரப்பளவு   ஆக இரட்டிப்பு ஆனது.

சென்னை மாநகராட்சியுடன், திருவள்ளூர் மாவட்டத்தின் 7 நகராட்சிகளும், 3 பேரூராட்சிகளும், 13 ஊராட்சி ஒன்றியப் பகுதிகளும் மற்றும் காஞ்சிபுரம் மாவட்டத்தின் 2 நகராட்சிகளும்; 5  பேரூராட்சிகளும், ஊராட்சி ஒன்றியத்தின் 12 கிராம ஊராட்சிகளும் இணைக்கப்பட்டது. 

### பெருநகர சென்னை மாநகராட்சியுடன் இணைக்கப்பட்ட நகராட்சிகள்
சென்னை மாநகராட்சியுடன் இணைக்கப்பட்ட 9 நகராட்சிகள் விவரம்:ஆலந்தூர், அம்பத்தூர், கத்திவாக்கம், மாதவரம், மதுரவாயல், மணலி, திருவொற்றியூர், உள்ளகரம்-புழுதிவாக்கம் மற்றும் வளசரவாக்கம்  ஆகும்.

### பெருநகர சென்னை மாநகராட்சியுடன் இணைக்கப்பட்ட பேரூராட்சிகள்

சின்னசேக்காடு, புழல், போரூர், நந்தம்பாக்கம், மீனம்பாக்கம், பெருங்குடி, பள்ளிக்கரணை மற்றும் சோழிங்கநல்லூர்

### சென்னை பெருநகர மாநகராட்சியுடன் இணைக்கப்பட்ட 25  [[கிராம ஊராட்சி]]கள்
இடையன்சாவடி, சடையன்குப்பம், கடப்பாக்கம், தீயம்பாக்கம், வைக்காடு, மாத்தூர், வடபெரும்பாக்கம், சூரப்பட்டு, கதிர்வேடு, மஞ்சம்பாக்கம், கொசப்பூர், நொளம்பூர், நெற்குன்றம்,ராமாபுரம், முகலிவாக்கம், மௌலிவாக்கம், மணப்பாக்கம், கொட்டிவாக்கம், பாலவாக்கம், காரப்பாக்கம், நீலாங்கரை, ஈஞ்சம்பாக்கம், ஒக்கியம்-துரைப்பாக்கம், மடிப்பாக்கம், ஜல்லடியான்பேட்டை, செம்மண்சேரி, உத்தண்டி.

விரிவாக்கப்பட்ட பெருநகர சென்னை மாநகராட்சி 4.41 மில்லியன் வாக்காளர்களுடன், 15 மண்டலங்களும், 200 வார்டுகளையும் கொண்டுள்ளது.பெருநகர சென்னை மாநகராட்சியுடன் புதிதாக இணைக்கப்பட்ட பகுதிகளை 93 வார்டுகளிலும், பழைய சென்னை மாநகராட்சியின் 155 வார்டுகளை, புதிய  107 வார்டுகளில் நிர்வகிக்கப்படுகிறது. செப்டம்பர் 2011-ன் நிலவரப்படி பெருநகர சென்னை மாநகராட்சியின் 200 வார்டுகளில், 26 வார்டுகள் பட்டியல் சமூகத்திற்கும், பட்டியல் பழங்குடி மக்களுக்கும், 58 வார்டுகள மகளிருக்கும் இடஒதுக்கீடு செய்யப்பட்டுள்ளது.

## மண்டலங்கள்

மார்ச் 2025ல் புதிதாக 6 மண்டலங்கள் உருவாக்கப்பட்டுள்ளது. ஏற்கனவே உள்ள மணலி மண்டலத்தை நீக்கி விட்டு, அதன் வார்டுகளை மாதவரம் மற்றும் திருவெற்றியூர் மண்டலங்களுடன் இணைக்கப்பட்டுள்ளது.. அவைகள் பின்வருமாறு:
* கொளத்தூர்
* வில்லிவாக்கம்
* சேப்பாக்கம் - திருவல்லிக்கேணி
* தி.நகர்
* விருகம்பாக்கம், 
* பெருங்குடி - சோழிங்கநல்லூர்

ஏற்கெனவே உள்ள 15 மண்டலங்களில் மணலி மண்டலம் திருவொற்றியூர், மாதவரம் மண்டலங்களுடன் சேர்ப்பு செய்யப்பட்டுள்ளது. இதனால் முன்பிருந்த 14 மண்டலங்கள், 6 புதிய மண்டலங்கள் என மொத்த எண்ணிக்கை 20ஆக உயர்வு பெற்றுள்ளது. சென்னை மாநகராட்சி மண்டலங்களின் எண்ணிக்கையை 20ஆக உயர்த்தி முதல்வர் மு.க.ஸ்டாலின் ஏற்கெனவே ஆணையிட்டிருந்தார்.

## இதனையும் காண்க
* பெருநகர சென்னை மாநகராட்சி
* சென்னை மாவட்டம்

## மேற்கோள்கள்

*

* Official Zone wise executive engineers contact details 
* Official zone details 
;Specific

## வெளி இணைப்புகள்
* பெருநகர சென்னை மாநகராட்சியின் 15 மண்டலங்களும், 200 வார்டுகளுக்கான வரைபடம்  
*ECI - Chennai Assembly results 

பகுப்பு:சென்னை
பகுப்பு:சென்னை மாநகராட்சி
பகுப்பு:சென்னை மாவட்டம்
பொம்மதாசம்பட்டி

**பொம்மதாசம்பட்டி** (BOMMADASAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
மூன்றம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 60 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்   275  வீடுகள் உள்ளன. கிராமத்தின் மொத்த மக்கள் தொகையானது 1,044 ஆகும். இதில் ஆண்கள் எண்ணிக்கை  522, பெண்களின் எண்ணிக்கை 522 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
லாயூரியோனைட்டு

**லாயூரியோனைட்டு** (*Laurionite*) என்பது PbCl(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் ஈய ஆலைடு கனிமம் என்று இதை வகைப்படுத்துகிறார்கள். நிறமற்றதாகவும் வெண்மைநிறத்திலும் செஞ்சாய்சதுரப் படிகங்களாக இக்கனிமம் உருவாகிறது. பாரா லாயூரியோனைட்டுடன் சேர்ந்து லாயூரியோனைட்டு இருபடிக உருவத்திலும் காணப்படுகிறது. இவ்விரண்டுமே மேட்லாக்கைட்டு கனிமக் குழுவின் உறுப்புனர்களாக உள்ளன. 

1887 ஆம் ஆண்டு கிரீசு நாட்டின் அட்டிகா பிரதேசத்திலுள்ள லாயூரியம் மாவட்டத்தில் முதன்முதலில் லாயூரியோனைட்டு கண்டறியப்பட்டது. லாயூரியம் நகரத்தில் கண்டுபிடிக்கப்பட்ட்தால் கனிமம் இப்பெயரைப் பெற்றது. ஈய தாதுவின் படிவுகளில் ஆக்சிசனேற்ற விளைபொருளாகவும், ஈயத்தைப் பகுதிப்பொருளாகப் பெற்றுள்ள கசடுகள் உப்புநீர் கரைசல்களுடன் வினைபடுவதாலும் லாயூரியோனைட்டு உருவாகிறது பென்போல்டைட்டு, பீல்டுலெரைட்டு பாசுகீனைட்டு, செருசைட்டு, ஆங்கிளசைட்டு போன்ற கனிமங்களுடன் சேர்ந்த நிலையில்  . பெரும்பாலும் லாயூரியோனைட்டு இயற்கையில் தோன்றுகிறது. 

## மேற்கோள்கள்

பகுப்பு:ஆலைடு கனிமங்கள்
பகுப்பு:நேர்ச்சாய்சதுரக் கனிமங்கள்
தீயம்பாக்கம்

**தீயம்பாக்கம்** (**Theeyampakkam**), தமிழ்நாட்டின் சென்னை மாவட்டத்தில் உள்ள பெருநகர சென்னை மாநகராட்சியின், மணலி மண்டலம் எண் 2-இல், வார்டு எண் 17-இல் அமைந்த பகுதியாகும். இதனருகில் அமைந்த பிற பகுதிகள் மணலி, மாதவரம் மற்றும் கொடுங்கையூர் ஆகும்.  

மேலும் இது சென்னை மாவட்டத்தில் உள்ள திருவொற்றியூர் வட்டத்தில் உள்ளது.  

## இதனையும் காண்க
* பெருநகர சென்னை மாநகராட்சியின் மண்டலங்கள்

## வெளி இணைப்புகள்
* பெருநகர சென்னை மாநகராட்சியின் வட சென்னை பகுதியில் மண்டலம் 2-இல் தீயம்பாக்கம்  
*Corporation of Chennai 

பகுப்பு:சென்னை மாவட்டம்
பகுப்பு:சென்னை
இடையன்சாவடி

**இடையன்சாவடி** (ஆங்கிலம்: *Edayanchavadi*), தமிழ்நாட்டின் சென்னை மாவட்டத்தில் உள்ள திருவொற்றியூர் வட்டடத்தில் உள்ள சிற்றூர் ஆகும். இடையன்சாவடி தற்போது பெருநகர சென்னை மாநகராட்சியின், மண்டலம் 2-இல், வார்டு எண் 17-இல் உள்ள  பகுதியாகும்.  இது பெருநகர சென்னை மாநகராட்சியின் வட சென்னையில் வளர்ந்து வரும் பகுதியாகும்.

## இதனையும் காண்க
* பெருநகர சென்னை மாநகராட்சியின் மண்டலங்கள்
* பெருநகர சென்னை மாநகராட்சி
* சென்னை மாவட்டம்

## மேற்கோள்கள்


## வெளி இணைப்புகள்
* விரிவாக்கப்பட்ட சென்னை மாநகராட்சியின் மண்டலங்களும்; வார்டுகளும்]
*பெருநகர சென்னை மாநகராட்சியின் இணையதளம்] 

﻿

பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
சடையன்குப்பம்

**சடையன்குப்பம்** (**Sadayankuppam**) என்பது தமிழ்நாட்டின் தலைநகரமான சென்னை மாநகரத்தின் வட சென்னையில் அமைந்த தொழிற்சாலைகள் மற்றும் குடியிருப்புகள் நிறைந்த பகுதியாகும். சடையன்குப்பம் சென்னை மாநகராட்சியின் மணலி மண்டல எண் 2-இல் உள்ளது.

பெருநகர சென்னை மாநகராட்சி விரிவாக்கம் செய்த போது, திருவள்ளூர் மாவட்டத்தில் இருந்த சடையன்குப்பத்தை, சென்னையுடன் இணைக்கப்பட்டது.

## வருவாய் வட்டம்
மேலும் சடையன்குப்பம், சென்னை மாவட்டத்தில் உள்ள திருவொற்றியூர் வட்டத்தில் உள்ளது. 

## மேற்கோள்கள்

## வெளி இணைப்புகள்
*Corporation of Chennai 

பகுப்பு:சென்னை
பகுப்பு:சென்னை சுற்றுப் பகுதிகள்
பகுப்பு:சென்னை மாவட்டம்
இடங்கை

**இடங்கை** (*Idangai* அல்லது *left hand*) என்பது தமிழ்நாட்டில் சாதியை அடிப்படையாகக் கொண்ட ஒரு பிரிவு ஆகும். இந்தப் பிரிவு பண்டைக் காலத்திலிருந்து 19 ஆம் நூற்றாண்டு வரையிலும், 20 ஆம் நூற்றாண்டின் முற்பகுதியிலும் கூட, இருந்து வந்தது. இந்திய விடுதலைக்குப் பிறகான காலகட்டத்துக்குப் பிறகு இந்த, வேறுபாடுகள் நடைமுறையில் இருந்து மறைந்துவிட்டன. இதை ஒத்த இன்னொரு பிரிவு வலங்கை ஆகும்.

## உறுப்பு சாதிகள்
பண்டைய காலங்களிலிருந்து, இடங்கை மற்றும் வலங்கை சாதிப் பிரிவுகளுக்கு இடையே கடுமையான போட்டி நிலவியது. வலங்கைப் பிரிவானது எண்ணிக்கை அடிப்படையில் இடங்கைப் பிரிவினரைவிட கணிசமாக உயர்ந்த பிரிவாக இருந்தது. இடங்கைப் பிரிவில் ஆறு சாதிப் பிரிவுகளும், வலங்கைப் பிரிவானது அறுபது சாதிகளைக் கொண்ட பிரிவாக இருந்தது. இந்தப் பிரிவுகளில் இடம்பெற்ற சாதிகளானது என்பது தெளிவற்றதாக உள்ளது. சில வட்டாரங்களில் இடங்கையாக கருதப்படும் சில சாதிகள் வேறு வட்டாரங்களில் வலங்கையாக கருதப்பட்டன. வலங்கையில் இருந்த சாதிப் பிரிவுகள், வேளாண்மையை அடிப்படையாகக் கொண்ட பணிகளை மேற்கொண்ட சாதிகளாகவும், அதே நேரத்தில் இடங்கை சாதிப் பிரவுகளானது வேளாண்மை சாராத தொழில்களைச் செய்பவர்களான உலோகத் தொழிலாளர்கள், நெசவாளர்கள் போன்ற கைவினை உற்பத்தித் தொழிலை செய்யும் சாதிகளைக் இருந்தது.

இடங்கையில் உள்ள முக்கிய குழுக்கள் அஞ்சலார்/பஞ்சலார் என்று அழைக்கப்படும் ஐந்து சாதிகள். அதாவது:-

* கண்ணர்
* தட்டார்
* ஆசாரி
* கொல்லர்
* தச்சன்
மேலும் சாதிகள் பல்வேறு காலக்கட்டங்களில் சேர்க்கப்பட்டன.

வலங்கைப் பிரிவானது அரசியல் ரீதியாக, இடங்கைப் பிரிவை விட நல்லமுறையில் ஒழுங்கமைக்கப்பட்டதாக இருந்தது.

## மேலும் காண்க
* வலங்கை

## குறிப்புகள்

**நூற்பட்டியல்**

*
*
*
*
*

## மேலும் வாசிக்க
* 
*  
* 
* 
* 
* 
* 
* 
* 

பகுப்பு:சாதிகள்
பகுப்பு:தமிழரில் சாதிகள்
எர்ணாவூர்

**எர்ணாவூர்** (ஆங்கிலம்: *Ernavoor*) தமிழ்நாட்டின் சென்னை மாவட்டத்தில் உள்ள திருவொற்றியூர் வட்டத்தில் உள்ள ஒரு வருவாய் கிராமமும் மற்றும் பெருநகர சென்னை  மாநகராட்சியின், மண்டல எண் 2-இல் உள்ள பகுதியாகும். இதன் அஞ்சல் சுட்டு எண் 600057 ஆகும். இது வட சென்னையில் எண்ணூர் - மணலிக்கு இடையே அமைந்துள்ளது.

## மேற்கோள்கள்


## வெளி இணைப்புகள்
* https://maps.google.com/maps?f=q&source=s_q&hl=en&geocode=&q=chennai&sll=36.385913,-95.712891&sspn=20.046788,36.650391&ie=UTF8&hq=&hnear=Chennai,+Tamil+Nadu,+India&ll=13.185089,80.302033&spn=0.011867,0.017896&z=15

﻿

பகுப்பு:சென்னை
பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
கிரீமெர்சைட்டு

**கிரீமெர்சைட்டு** (*Kremersite*) என்பது (NH4,K)2FeCl5•H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு, பொட்டாசியம், அமோனியம் போன்றவற்றின் நீரேறிய பல்குளோரைடாக அரிதாக இக்கனிமம் தோன்றுகிறது. நீரில் கரையும் பண்புடன் செம்பழுப்பு மற்றும் ஆரஞ்சு நிறங்களில் செஞ்சாய்சதுரப் படிகங்களாக கிரீமெர்சைட்டு படிகமாகிறது. இத்தாலி நாட்டின் விசுவியசு மலை, சிசிலித் தீவின் எட்னா எரிமலை [ன்ற எரிமலைகளின் ஆவித்திறப்புகளில் இக்கனிமம் கிடைக்கிறது. 1853 ஆம் ஆண்டு முதன்முதலில் கண்டறியப்பட்டது. 1827 ஆம் ஆண்டில் பிறந்த செருமனிய வேதியியலாளர் பீட்டர் கிரீமெர் கண்டுபிடித்த காரணத்தால் அவர் பெயர் கனிமத்திற்கு சூட்டப்பட்டது. 
 
## மேற்கோள்கள்
*Mindat 
*Webmineral

பகுப்பு:பொட்டாசியம் கனிமங்கள்
பகுப்பு:ஆலைடு கனிமங்கள்
பகுப்பு:இரும்பு(III) கனிமங்கள்
சென்னப்பநாய்க்கனூர்

**சென்னப்பநாய்க்கனூர் ** (CHENNAPPANAICKANUR) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
ரெட்டிபட்டி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 241 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  596 வீடுகள் உள்ளன. கிராமத்தின் மொத்த மக்கள் தொகையானது  2,743  ஆகும். இதில் ஆண்கள் எண்ணிக்கை  1,410, பெண்களின் எண்ணிக்கை 1,333 என உள்ளது.
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சின்னகுன்னத்தூர்

**சின்னகுன்னத்தூர்** (CHINNAKUNNATHUR) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  354  வீடுகள் உள்ளன. கிராமத்தின் மொத்த மக்கள் தொகையானது 1399 ஆகும். இதில் ஆண்கள் எண்ணிக்கை  719, பெண்களின் எண்ணிக்கை 680 என உள்ளது. மக்களின் கல்வியறிவு விகிதமானது   52.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பியூட்டைரல் பாசுபேட்டு

**பியூட்டைரல் பாசுபேட்டு** (*Butyryl phosphate*) என்பது C4H9O5P  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம்  ஆகும். பியூட்டைரிக் அமிலத்தின் நொதித்தல் செயல்முறையில் இதுவோர் இடைநிலை வேதிப்பொருளாக உருவாகிறது. பியூட்டைரல் பாசுபேட்டின் குளூட்டாமேட்டு ஆக்சிசனேற்ற வினை குளோசுடிரைடியம் டெட்டனோமார்பமுக்கு ஒரு பிரதான ஆற்றல் மூலமாக பயன்படுகிறது.

## மேற்கோள்கள்

பகுப்பு:அமில நீரிலிகள்
பகுப்பு:பியூட்டைரேட்டு எசுத்தர்கள்
பகுப்பு:கரிம பாசுபேட்டுகள்
பகுப்பு:உயிர்வேதியியல்
பகுப்பு:பாசுபேட்டு எசுத்தர்கள்
மாதவரம் வட்டம்

** மாதவரம் வட்டம்** தமிழ்நாட்டின் சென்னை மாவட்டத்தின்  16 வருவாய் வட்டங்களில் ஒன்றாகும். முன்னர் இது திருவள்ளூர் மாவட்டத்தில் இருந்தது. சென்னை மாவட்டத்தின் பரப்பளவை விரிவாக்கும் போது, இவ்வட்டம் சென்னை மாவட்டத்தின் மேற்கு சென்னை வருவாய் கோட்டத்துடன் இணைக்கப்பட்டது. மாதவரம் வட்டத்தில் 1 உள்வட்டமும், 11 வருவாய் கிராமங்களும் உள்ளன.

பெருநகர சென்னை மாநகராட்சியை விரிவாக்கம் செய்த போது மாதவரம் உள்வட்டத்தின் மாதவரம் 1, மாதவரம் 2, மாத்தூர், மஞ்சம்பாக்கம், கொசப்பூர், புத்தகரம், செங்குன்றம், கதிர்வேடு மற்றும் சூரப்பட்டு முதலிய 11  வருவாய் கிராமங்களை சென்னை மாநகராட்சியின் மாதவரம் மண்டல எண் 3-இல் இணைக்கப்பட்டது. மாதவரம் மண்டலத்தில் வார்டு எண்கள் 22 – 33 வரை உள்ளது.

## மேற்கோள்கள்


பகுப்பு:சென்னை மாவட்ட வட்டங்கள்
அரியலூர் (சென்னை)

**அரியலூர்** (**Ariyalur**) என்பது தமிழ்நாட்டின் சென்னை மாவட்டம், திருவொற்றியூர் வட்டத்தில் உள்ள ஒரு வருவாய் கிராமம் ஆகும். மேலும் இது பெருநகர சென்னை மாநகராட்சியின், மண்டல எண் 2-இல் அமைந்துள்ளது.

## அமைவிடம்
வட சென்னையில் அமைந்த அரியலூர் பகுதிக்கு வடக்கில் தீயம்பாக்கம் மற்றும் மணலி, கிழக்கில் ஆண்டார்குப்பம், தெற்கில் மாத்தூர் உள்ளன. மாதவரம் மற்றும் கொடுங்கையூர் இதனருகில் உள்ளன. 

## மேற்கோள்கள்

## வெளி இணைப்புகள்
*Corporation of Chennai 
*CMDA Official Webpage

பகுப்பு:சென்னை சுற்றுப் பகுதிகள்
ஜோஹா அல்-ஹார்தி

**ஜோஹா அல்-ஹார்தி** (Jokha al-Harthi) ஓர் ஓமான் நாட்டின் எழுத்தாளர் மற்றும் கல்வியாளர் ஆவார்.  இவர் ஓமனிலும் இங்கிலாந்திலும் கல்விப் பயின்றார்..  எடின்பர்க் பல்கலைக்கழகத்தில் அரபு செவ்விலக்கியத்தில் முனைவர் பட்டம் பெற்றார். தற்போது சுல்தான் கபூஸ் பல்கலைக்கழகத்தில் அரபித் துறையில் இணைப் பேராசிரியராகப் பணியாற்றி வருகிறார்.

## '''படைப்புகள்'''
அல்-ஹார்தி மூன்று சிறுகதைகள், மூன்று நாவல்கள் மற்றும் மூன்று சிறுவர்கள் புத்தகங்கள் எழுதி வெளியிட்டுள்ளார். மேலும் இவர் கல்வி  பாடப்புத்தகங்கள் உருவாக்குவதிலும் இணைந்து செயல்பட்டுள்ளார். இவரது படைப்புகள் ஆங்கிலம், செர்பியா, கொரியா, இத்தாலி, செர்மன் ஆகிய மொழிகளில் மொழிபெயர்க்கப்பட்டுள்ளன.

## விருதுகள்
அல்-ஹார்தியின் நரிஞ்சா என்ற நாவலுக்காக 2016 ஆம் ஆண்டு கலை, கலாச்சாரம் மற்றும் இலக்கியத்திற்கான சுல்தான் கபூஸ் விருது வழங்கப்பட்டது. 2011 ஆம் ஆண்டு இவரது சய்யிதத் எல்-கமர் என்ற படைப்பு ஜயித் விருதுக்கு பரிந்துரைக்கபட்டது. மேலும் இந்த படைப்பின் ஆங்கில மொழிபெயர்ப்பு  மேன் புக்கர் சர்வதேச விருது பெற்றது.

## குறிப்புகள்

பகுப்பு:வாழும் மக்கள்
பகுப்பு:பெண் எழுத்தாளர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:ஓமான் எழுத்தாளர்கள்
பகுப்பு:பன்னாட்டு புக்கர் பரிசு பெற்றவர்கள்
மாடத்தி

**மாடத்தி** என்பது இந்திய தமிழ்த் திரைப்படமாகும்.  லீனா மணிமேகலை இயக்கியுள்ள இப்படத்தின் திரைக்கதை உரையாடலை ரஃபீக் இஸ்மாயில், மூர்த்தியும் இணைந்து எழுதியுள்ளார்.  படத்தின் ஒளிப்பதிவை ஜெஃ டோலன், அபிநந்தன் ஆகியோரும், படத்தொகுப்பை தங்கராஜும், கலை இயக்கத்தை மோகன மகேந்திரனும் மேற்கொள்ள கார்த்திக் ராஜா இசையமைத்துள்ளார். இப்படமானது ஒரு கூட்டுத் தயாரிப்புப் படமாகும்.

## கதைச்சுருக்கம்
இப்படத்தின் கதையானது புதிரை வண்ணார் சாதியைச் சேர்ந்த ஒரு பதின்வயது பெண்ணுக்கு நடக்கும் பாலியல் வண்புணர்வை மையமாக கொண்டது.

## நடிகர்கள்
* அஜ்மினா காசிம் யோசனாவாக
* செம்மலர் அன்னம் யோன்னாவின் தாய் வேணியாக
* அருள்குமார் யோசனாவின் தந்தை சுடலையாக
* புருஷோத்தமன் ஊர்தலைவராக
* கிரிக்கெட் மூர்த்தி ஊரின் முக்கியப் பிரமுகராக

## வெளியீடு
இப்படம் 2021 சூன் 24  நீஸ்ட்ரீம் (Neestreem) ஓ.டி.டி தளத்தில்  வெளியாகி, விமர்சகர்களிடையே ஓரளவு நல்ல வரவேற்பையும் பெற்றது.
## மேற்கோள்கள்

## வெளி இணைப்புகள்

*

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நந்தீசுரர் பூசா விதி

**நந்தீசுரர் பூசா விதி** (நந்தீஸ்வரர் பூஜா விதி) என்னும் நூல் நந்தீசுரர் என்னும் சித்தரால் இயற்றப்பட்டது.    
இந்த நூலில் மொத்தம் 12 பாடல்கள் மட்டுமே உள்ளன.
இதில் முதல் ஆறு பாடல்கள் ஓம்ஸ்ரீ கங்கு,  சங்வங்மங் சரவணாய  நம சிவய கிம் ஆம்,  முதலான மந்திரம் பற்றிய செய்திகளைக் கூறுகிறது.
மூச்சை வெளி விடுதலை ரேசகம் என்றும்,   மூச்சை உள் இழுத்தலைப் பூரகம் என்றும்,  மூச்சை உள் நிறுத்தலைக் கும்பகம் என்றும்,  குறிப்பிட்டு ரேசகத்தில் ‘ஆம்’ என்றும், பூரகத்தில் ‘இம்’ என்றும், கும்பகத்தில் ‘உம்’ என்றும் வாய் மூக்குகளில் ஒலி உண்டாக்க வேண்டும் என்று குறிப்பிடுகிறது. 
சந்திர பூசைக்கு ‘யங் நங்’ என்று மந்திரம் சொல்ல வேண்டும் என்கிறது 

## பாடல் எடுத்துக்காட்டு

பாரப்பா சனி பூசை சொல்லக் கேளு
:பண்பான வங்கென்றும் சங்கென்றும் தான் 
நாரப்பா மேருவிலே குந்திக் கொண்டு 
:நலமாகத் தோத்தரித்துப் பூசைசெய்நீ 
வாரப்பா தூப நைவேத்யத் தோடு 
:வளமாகத் தோத்தரித்துப் பானம் செய்து 
ஆரப்பா வேணவரம் கேட்டுக் கொண்டே 
:அப்பனே அட்சணத்தில் ஈவார் காணே 

## மேற்கோள்

பகுப்பு:சித்தர் பாடல்கள்
அறிவியல் மற்றும் தொழில்நுட்ப அமைச்சர் (இந்தியா)

இந்தியாவின் **அறிவியல் மற்றும் தொழில்நுட்ப அமைச்சர்** (*Minister of Science & Technology*) என்பவர் அறிவியல் மற்றும் தொழில்நுட்ப அமைச்சகத்தின் தலைவராவர்.

## அறிவியல் மற்றும் தொழில்நுட்ப அமைச்சர்களின் பட்டியல்

## மேற்கோள்கள்


பகுப்பு:இந்தியாவில் அறிவியலும் தொழினுட்பமும்
பகுப்பு:இந்திய அறிவியல் மற்றும் தொழில்நுட்ப அமைச்சகம்
சாடில் முனை

**சாடில் முனை** (*Saddle Peak*) அல்லது **சாடில் மலை** (*Saddle Hill*) என்பது இந்தியாவின் அந்தமான் நிகோபார் தீவுகள் கூட்டங்களின் வடக்கு அந்தமான் தீவில் அமைந்துள்ளது. இது வங்காள விரிகுடா கடலில் உள்ள மிக உயரமான தீவுக்கூட்டமாகும். இம் முனை 731 மீட்டர் உயரமுடையது. இம் முனை சாடில் முனை தேசியப் பூங்காவைச் சுற்றி அமைந்துள்ளது. இப் பூங்கா வடக்கு அந்தமான் தீவில் திக்லிபூர் என்னும் பெரிய நகரின் அருகில் அமைந்துள்ளது . 

## மேற்கோள்கள்

பகுப்பு:அந்தமான் நிக்கோபார் தீவுகளின் மலைகள்
மாத்தூர் (சென்னை)

**மாத்தூர்** (**Mathur**), தமிழ்நாட்டின் பெருநகர சென்னை மாநகராட்சியின், மணலி - மண்டல எண் 2, வார்டு எண் 19-இல் அமைந்த பகுதியாகும். முன்னர் இப்பகுதி திருவள்ளூர் மாவட்டத்தில் இருந்ததது.

பின்னர் சென்னை மாநகராட்சியை விரிவாக்கம் செய்த போது, 2012-இல் இப்பகுதி சென்னை மாவட்டத்தின், மாதவரம் வட்டத்தில் ஒரு வருவாய் கிரமமாக  இணைக்கப்பட்டது..

## அமைவிடம்
வட சென்னையில் அமைந்த மாத்தூருக்கு கிழக்கில் மணலி, தெற்கில் மாதவரம் பால்பண்ணை காலனியும் உள்ளது. இதனருகில் கொடுங்கையூர், கொசப்பூர் போன்ற  பகுதிகள் உள்ளது.

## இதனையும் காண்க
* சென்னை மாவட்டம்
* பெருநகர சென்னை மாநகராட்சி
* பெருநகர சென்னை மாநகராட்சியின் மண்டலங்கள்

## சுற்றுப்புறப் பகுதிகள்

## மேற்கோள்கள்

## வெளி இணைப்புகள்
*Corporation of Chennai 
*CMDA Official Webpage
*CDMA map of Mathur 

பகுப்பு:சென்னை
பகுப்பு:சென்னை மாவட்டம்
இருநைட்ரோசில் இரும்பு அணைவு

**இருநைட்ரோசில் இரும்பு அணைவுகள்** (Dinitrosyl iron complexes) என்பவை உயிர் வேதியியலில்  [Fe(NO)2(SR)2]−  என்ற மூலக்கூற்று வாய்ப்பாட்டால் விவரிக்கப்படும் ஒருங்கிணைவுச் சேர்மங்களைக் குறிக்கும். இரும்பு-கந்தகம் புரதங்கள் நைட்ரிக் ஆக்சைடுடன் சேர்ந்து ஈடுபடும் தரங்குறைப்பு வினையின் விளைவாக இரௌசின் எசுத்தர்களுடன் (Fe2(NO)4(SR)2) சேர்ந்து இவை கிடைக்கின்றன. பொதுவாக தயோலேட்டு ஈந்தணைவிகள் என்பவை சிசுட்டீன் அமினோ அமில கசடுகள் அல்லது குளூட்டாதயோன் எனப்படும் ஆக்சிசனேற்றி தடுப்பி என அறியப்படுகிறது. உயிர்வேதியியல் சமிக்ஞைகளாக ஆக்சிசனேற்ற அழுத்தத்திற்கு துலங்கலாகச் செயல்படுகின்றன என்பதால் இந்த உலோக நைட்ரோசில் அணைவுகள் NO உருவாக்கம் வெளிப்பட்டு மிகவும் அதிகமாக கவனத்தை ஈர்க்கின்றன. மேலும் இந்த எதிர்மின் அயனிகள் நாற்கோண வடிவத்தைக் கொண்டுள்ளன

## மேற்கோள்கள்

பகுப்பு:இரும்பு சேர்மங்கள்
பகுப்பு:கந்தகச் சேர்மங்கள்
பகுப்பு:நைட்ரோசில் சேர்மங்கள்
பகுப்பு:இரும்பு அணைவுச் சேர்மங்கள்
ஜோஷ் புரோலின்

*ஜோஷ் புரோலின்*' (*Josh Brolin*, பிறப்பு: பெப்ரவரி 12, 1968 ) ஒரு அமெரிக்க நாட்டு நடிகர் ஆவார். இவர் 1984ஆம் ஆண்டு முதல் தி குயோனீஸ் (1985), மிமிக் (1997), அமெரிக்க கேங்க்ஸ்டர் (2007), வெ (2008), மில்க் (2008), டெட்பூல் 2 (2018), அவெஞ்சர்ஸ்: எண்ட்கேம் (2019) போன்ற பல திரைப்படங்களில் நடித்ததன் மூலம் எல்லோராலும் அறியப்படும் நடிகர் ஆவார். இவர் மாவல் திரைப் பிரபஞ்சம் கதாபாத்திரமான தானோஸ் என்ற சூப்பர் ஹீரோ திரைப்படத்தில் எதிர்மறைகதாபாத்திரத்தில் நடித்துள்ளார்.

புரோலின் சிறந்த துணை நடிகருக்கான அகாதமி விருது, எம் டிவி போன்ற பல விருதுகளில் பரிந்துரை செய்யப்பட்டார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* Josh-Brolin.com
* 

பகுப்பு:1968 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
தகரப்பட்டி

**தகரப்பட்டி** (Thagarapatti) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
காரப்பட்டு ஊராட்சிக்கு உட்பட்ட இந்த ஊரானது ஊத்தங்கரையில் இருந்து 15 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 234 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இரும்பு பாசுபைடு

**இரும்பு பாசுபைடு** (*Iron phosphide*)  என்பது FeP.  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மத்தைக் குறிக்கும். இரும்பும் –பாசுபரசும் சேர்ந்து உருவாகும் இச்சேர்மம் சாம்பல் நிறத்தில் அறுகோண ஊசிகள் வடிவத்தில் தோற்றமளிக்கிறது. 

உயர் வெப்பநிலைகளில் இரும்பும் பாசுபரசும் நேரடியாக இணையும்போது இரும்பு பாசுபைடின் உருவாக்கம் நிகழ்கிறது. ஈரம் மற்றும் அமிலங்களுடன் இரும்பு பாசுபைடு வினைபுரிந்து நச்சுத்தன்மையும் காற்றில் தானாகத் தீப்பற்றி எரியக்கூடிய வாயுவுமான பாசுபீன் (PH3) வாயுவை உருவாக்குகிறது.

ஒரு குறைக்கடத்தியாக இரும்பு பாசுபைடைப் பயன்படுத்த முடியும். சீரொளி டையோடு கருவி  போன்ற உயர் ஆற்றல், உயர் அதிர்வெண் பயன்பாடுகளில் இதைப் பயன்படுத்தலாம்.

## முன்பாதுகாப்பு

இரும்பு பாசுபைடு தீங்கு விளைவிக்கும் ஒரு வேதிப் பொருளாகும். 

கண்களுக்கு பாதுகாப்பு அளிக்கும் வகையிலான கண்ணாடிகளை அணிந்து கொண்டு இரும்பு பாசுபைடை கையாள வேண்டும். ஏனெனில் இச்சேர்மம் கண்களுக்குத் தீங்கு விளைவிக்கக் கூடியது ஆகும்.  
 
இரும்பு பாசுபைடை சுவாசிக்க நேர்ந்தால் உடனடியாக புதிய காற்று அல்லது செயற்கை சுவாசம் கொடுக்கப்பட வேண்டும். உட்செலுத்தப்பட்டு மயக்கமடையாமல் இருந்தாலும் உடனடியாக அந்நபரின் வாயை தண்ணீரால் கழுவ வேண்டும். கண்களுடன் இச்சேர்மத்தின் தொடர்பு ஏற்பட்டால் உடனடியாக கண்களைக் கழுவவேண்டியதும் அவசியம் ஆகும். 

## மேற்கோள்கள்

பகுப்பு:இரும்பு சேர்மங்கள்
பகுப்பு:பாசுபைடுகள்
பகுப்பு:குறைக்கடத்திகள்
மச்சேயந்திரநாதர்

**மச்சேந்திரநாதர்** (**Matsyendra**, **Matsyendranātha**, **Macchindranāth** or **Mīnanātha** (10-ஆம் நூற்றாண்டின் துவக்கம்), நாத சைவம் மரபை நிறுவிய இந்து சமய ஹட யோகி ஆவார்.  84 சித்த மகாபுருசர்களில் ஒருவரும், சித்தர் கோரக்கரின் குருவும் ஆவார். இவர் அவலோகிதரின் மறு அவதாரம் என பௌத்த சமயத்தவர்களாலும் போற்றப்பட்டவர்.

## நோபாளத்தில்
 
நேபாள இந்து மற்றும் பௌத்த மக்கள், மச்சேயந்திரநாதரை மழைக்கடவுளாக போற்றி வணங்குகிறார்கள்.

## இதனையும் காண்க
* மச்சமுனி
* கோரக்கர்
* கோரக்கநாதர் மடம்

## மேற்கோள்கள்

## மேலும் படிக்க
* 
* 

## வெளி இணைப்புகள்
* 
* Matsyendranatha at *Encyclopædia Britannica*
* Matsyendranath

பகுப்பு:சித்தரியல்
பகுப்பு:இந்து சமயப் பெரியார்கள்
சாடில் சிகரம் தேசியப் பூங்கா

**சாடில் சிகரம் தேசியப் பூங்கா** (*Saddle Peak National Park*) இந்தியாவின் அந்தமான் மற்றும் நிக்கோபார் தீவுகளில் அமைந்துள்ளது. ஒரு தேசிய பூங்காவான இது 1979 ஆம் ஆண்டு உருவாக்கப்பட்டது.

## காலநிலை
சாடில் சிகரம் தேசியப் பூங்காவின் பரப்பளவு 33 சதுர மைல்கள் அல்லது 85.47 சதுரகிலோமீட்டர்கள் ஆகும்.  குறிப்பாக கடல்சார்ந்த காலநிலை நிலவுகிறது. கோடை காலத்தில் 20-30 பாகை செல்சியசு வெப்பநிலை காணப்படுகிறது. சூன் முதல் அக்டோபர் வரை இங்கு மழைக்காலமாகும்.

## விலங்குகள்
அந்தமான் காட்டுப் பன்றி, அந்தமான் காட்டு மைனா, அந்தமான் இம்பீரியல் புறா, நீர் உடும்பு, ஓங்கில், திமிங்கிலம், உவர் நீர் முதலை போன்ற விலங்குகள் பூங்காவில் உள்ளன.

## தாவரங்கள்
சாடில் சிகரம் தேசிய பூங்காவை சுற்றிலும் இருப்பது ஈரமான, வெப்பமண்டல தாவரங்கள் நிறைந்த இலையுதிர் காடுகள் ஆகும். சிகோலோபியா, கிளெசுடேந்தசு ரோபசுட்டசு போன்ற இந்தியாவில் காணப்படாத தாவரங்கள் இங்கு காணப்படுகின்றன..

## மேற்கோள்கள்

பகுப்பு:அந்தமான் நிக்கோபார் தீவுகளின் புவியியல்
கடல்சார் அருங்காட்சியகம், தரங்கம்பாடி

**கடல்சார் அருங்காட்சியகம்**  என்பது தமிழகத்தின், தரங்கம்பாடியில், வங்கக் கடலை ஒட்டியுள்ள ஒரு அருங்காட்சியகமாகும்.

## அமைவிடம்
இவ்வருங்காட்சியகம் டேனியக் கோட்டையின் எதிரில் அமைந்துள்ளது.

## பொருட்கள்
அருங்காட்சியகத்தில் கடல் சங்குகள், அணிகலன்கள், கடலில் கண்டெடுத்த குதிரையின் குதிரையின் வடிவம், குதிரையின் பல், பீங்கான் பொருள்கள், புதிய ரக கட்டு மரம் உள்ளிட்ட பல பொருள்கள் காட்சிப்படுத்தப்பட்டுள்ளன. இவற்றில் பெரும்பாலானவை கடலில் கண்டெடுக்கப்பட்டு பாதுகாக்கப்பட்டு வருவனவாகும். 

## காட்சி நேரம்
இவ்வருங்காட்சியகம் காலை 9.30 மணி 1.30 மணி வரையிலும், மாலை 2.30 முதல் 6.00 மணி வரையிலும் இயங்குகிறது.

## இதையும் காண்க
* டேனிஷ் கோட்டை
* டேனிஷ் ஆளுநர் மாளிகை, தரங்கம்பாடி

## மேற்கோள்கள்

## காட்சிப் பொருள்கள்

File:Tranquebarmaritimemuseum2.jpg
File:Tranquebarmaritimemuseum3.jpg
File:Tranquebarmaritimemuseum4.jpg
File:Tranquebarmaritimemuseum5.jpg
File:Tranquebarmaritimemuseum6.jpg
File:Tranquebarmaritimemuseum7.jpg
File:Tranquebarmaritimemuseum8.jpg


பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:இந்தியக் கடல்சார் அருங்காட்சியகங்கள்
பகுப்பு:மயிலாடுதுறை மாவட்டம்
ஜகாட்

***ஜகாட்*** என்னும் சொல் மலாய் மொழியில் *ஜஹாட்* (jahat) எனும் வார்த்தையிலிருந்து மருவி *ஜகாட்* என்ன உச்சரிக்கப்படுகின்றது. இது 2015ஆம்  ஆண்டு வெளியிடப்பட்ட  மலேசியத் தமிழ் திரைப்படமாகும். இப்படத்தை  சஞ்சய்குமார் பெருமாள் இயக்கினார். 1990ஆம் ஆண்டு மலேசியத் தமிழர்களால் எதிர்நோக்கப்பட்ட இயல்பு பிரச்சினைகளை மையக்கருவாகக் கொண்டு இந்தத் திரைப்படம் உருவாக்கப்பட்டது. .

அப்போய் என்னும் 12வயது சிறுவன், அவன் தந்தை மணியம் மற்றும் மாமா பாலா ஆகிய முக்கிய கதாபாத்திரங்களை கொண்டு தோட்டப்புறத்திருந்து நகருக்கு இடம் மாறும்பொழுது ஏற்படக்கூடிய பிரச்சனைகளை இப்படம் இயல்பாகச் சித்தரிக்கின்றது.

சஞ்சய் குமார் பெருமாள் இரண்டு ஆண்டுகள் குடிசை வீடுகளில் வாழ்ந்த அனுபவத்தைக் கொண்டு இந்த படத்தை இயக்கியதாகக் குறிப்பிடுகிறார்.

இந்தத் திரைப்படமானது 2016 ஆம் ஆண்டில் 28 வது மலேசியத் திரைப்பட விழாவில் சிறந்த மலேசியத் திரைப்பட விருது பெற்றது, அதேசமயம் அதன் இயக்குநர் சஞ்சய் குமார் பெருமாள் சிறந்த இயக்குநருக்கான விருதை வென்றார். . இந்த படம் 2017 ஆம் ஆண்டு ஆசியான் திரைப்பட விழாவில், மலேசியாவை பிரதிநிதித்து ஒளியேற்றப்பட்டது.

## வரவேற்பு
இந்தத் திரைப்படம் டிசம்பர் 17, 2015 அன்று வெளியிடப்பட்டது. இது மலேசியாவில் தயாரிக்கப்படும் சிறந்த தமிழ் மொழி திரைப்படங்களில் ஒன்றாகக் கருதப்படுகிறது. ஸ்டார் வார்ஸ்: த ஃபோர்ஸ் அவேகன்ஸ் மற்றும் பசங்க 2 போன்ற பெரிய  திரைப்படங்களிடம் இருந்து தீவிர போட்டியை எதிர்கொண்ட போதிலும், இந்தத் திரைப்படம் மிதமான வெற்றியைபெறமுடிந்தது. எட்டு வாரம் தொடர்ந்து திரையரங்குகளில் ஒளியேற்றப்பட்ட முதல் உள்ளூர்த் தமிழ்திரைப்படம் என்ற பெருமையையும் இந்த ஜாகட் படம் கொண்டுள்ளது.

ஏப்ரல் 2019 முதல் நெட்ஃபிக்ஸ் மூலம் இந்த படத்தை உலகெங்கிலும் காண முடியும்.

## பாராட்டுகள்

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:மலேசியத் தமிழ்த் திரைப்படங்கள்
பெனடிக்ட் கம்பர்பேட்ச்

**பெனடிக்ட் கம்பர்பேட்ச்** (*Benedict Cumberbatch*, பிறப்பு: 19 சூலை 1976) என்பவர் இங்கிலாந்து நாட்டு நடிகர் ஆவார். இவர் டு கில் அ கிங் (2003), அடோன்மண்ட் (2007), த ஹாபிட் 2 (2013) போன்ற பல திரைப்படங்களில் நடித்துள்ளார்.

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான டாக்டர் ஸ்ட்ரேஞ்ச் (2016), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018)  மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் டாக்டர் ஸ்ட்ரேஞ்ச் என்ற கதாபாத்திரத்திலும் நடித்ததன் மூலம் அறியப்படும் நடிகர் ஆனார்.

## மேற்கோள்கள்

## வெளி இணைப்புகள்
* 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட நடிகர்கள்
பகுப்பு:ஆங்கிலேயத் தொலைக்காட்சி நடிகர்கள்
பகுப்பு:ஆங்கிலேய குரல் நடிகர்கள்
பகுப்பு:ஆங்கிலேய நாடக நடிகர்கள்
பகுப்பு:ஆண் பெண்ணியவாதிகள்
பகுப்பு:மீநாயகன் திரைப்பட நடிகர்கள்
பகுப்பு:ஆங்கிலேயத் திரைப்படத் தயாரிப்பாளர்கள்
சந்திரப்பட்டி

**சந்திரப்பட்டி** (CHANDRAPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 48 கிலோமீட்டர் தொலைவிலும், மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  187  வீடுகள் உள்ளன. கிராமத்தின் மொத்த மக்கள் தொகையானது 717 ஆகும். இதில் ஆண்கள் எண்ணிக்கை  355, பெண்களின் எண்ணிக்கை 362 என உள்ளது. மக்களின் கல்வியறிவு விகிதமானது  82.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடமிகுதி ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வி. பி. கந்தசாமி

**வி. பி. கந்தசாமி** என்பவர் தமிழ்நாட்டில் கோயம்புத்தூர் மாவட்டத்தில் உள்ள சூலூர் சட்டமன்றத் தொகுதி உறுப்பினராக 2019 தமிழ்நாடு சட்டமன்ற இடைதேர்தலில் அண்ணா திராவிட முன்னேற்றக் கழகம் சார்பில் போட்டியிட்டு தன்னை எதிர்த்து போட்டியிட்ட திமுக வேட்பாளரை விட 12,000 கூடுதல் வாக்குகளை பெற்று வெற்றி பெற்றவர் ஆவர். காமநாயக்கன்பாளையம் இவரின் சொந்த ஊரும் வசிக்கும் இருப்பிடமாகும். இவர் மட்டுமின்றி மறைந்த முன்னாள் ச.ம.உவுமான **ஆர். கனகராஜ்** அவர்களின் சொந்த ஊரும் இருப்பிடமும் காமநாயக்கன்பாளையம் ஆகும்.

## சூலூர் சட்டமன்ற இடைத் தேர்தல்
2016ஆம் ஆண்டு அண்ணா திராவிட முன்னேற்றக் கழகம் சார்பில் போட்டியிட்டு 36,000 வாக்கு வித்தியாசத்தில் சூலூர் தொகுதியில் ஆர். கனகராஜ் வெற்றி பெற்றார். இவர் மாரடைப்பு காரணமாக 2019 ம் ஆண்டு காலமானார். பின் இந்த தொகுதியில் 19.05.2019 அன்று சூலூர் சட்டமன்ற தொகுதிக்கு இடைத்தேர்தல் ஞாயிற்றுக்கிழமை நடைபெற்றது. பின் வாக்குகள் 23.05.2019 அன்று வெளியிடப்பட்டது. அதில் அண்ணா திராவிட முன்னேற்றக் கழகம் சார்பில் வி. பி. கந்தசாமி 12,000 கூடுதல் வாக்குகள் பெற்று வெற்றி பெற்றார்.

## தமிழ்நாடு சட்டமன்ற தேர்தல், 2021
2021ல் நடந்த சட்டமன்றத் தேர்தலில் இவர் அதிமுக சார்பில் இரண்டாவது முறையாக போட்டியிட்டார். தேர்தல் முடிவில் சூலூர் சட்டமன்றத் தொகுதியில் தம்மை எதிர்த்து போட்டியிட்ட திராவிட முன்னேற்றக் கழகம் வேட்பாளரும் பிரீமியர் செல்வம் (எ) காளிசாமி அவர்களை தோற்கடித்தார். தமிழகத்தின் 2021 ஆம் ஆண்டிற்கான சட்டமன்ற தேர்தல் ஏப்ரல் 6, 2021 ல் தேர்தல் நடத்தப்பட்டு மே2, 2021  ஓட்டுகள் எண்ணப்பட்டன. மொத்தம் இந்த தொகுதியில் 2,41,653 வாக்குகள் பதிவானது. இதில் அதிமுக வேட்பாளர் இவர் 1,18,968 வாக்குகளை பெற்று எதிர் வேட்பாளர் பிரீமியர் செல்வத்தை வெற்றி பெற்றார். பிரீமியர் செல்வம் 87,036 வாக்குகளை பெற்றார். மொத்தத்தில் 31,932 வாக்கு வித்தியாசத்தில் எதிர் வேட்பாளர் திமுக காளிசாமி தோற்கடிக்கப்பட்டார். தொடர்ந்து இரண்டாவது முறையாக வெற்றி பெற்று வி. பி. கந்தசாமி வெற்றி பெற்றார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:கோயம்புத்தூர் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
அலாவுதீன் (திரைப்படம்)

**அலாவுதீன்** (**Aladdin**)  என்பது 2019ம் ஆண்டு வெளிவந்த அமெரிக்க கற்பனைத் திரைப்படம் ஆகும். இந்தத் திரைப்படம் 1992ம் ஆண்டு வெளியான அலாவுதீன் என்ற ]]இயங்கு படம்|இயங்கு படத்தை]] மையமாக வைத்து இயக்குநர் கய் ரிட்சி என்பவர் இயக்க, வால்ட் டிஸ்னி நிறுவனம் தயாரித்துள்ளது. இது அலாவுதீன் ஆயிரத்தொரு இரவுகள் என்ற கதையை அடிப்படையாக கொண்டுள்ளது.

இந்த திரைப்படத்தில் பிரபல ஆங்கிலத் திரைப்பட நடிகர்  வில் சிமித் நடித்துள்ளார், இவருடன் மேனா மசூத், நவோமி ஸ்காட், மர்வான் கென்சாரி, நேவிட் நெகஹ்பான், நசீம் பெடரட், பில்லி மக்னுஸ்ஸன் போன்ற பலர் நடித்துள்ளனர்.

## மேற்கோள்கள்

## வெளி இணைப்புகள்
* 
* 

பகுப்பு:2019 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க காதல் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:2019 ஆங்கிலத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
மணலி புது நகரம்

**மணலி புது நகரம்** (*Manali New Town*), தமிழ்நாட்டின் சென்னை மாவட்டத்தில் உள்ள திருவொற்றியூர் வட்டத்தில் உள்ள ஒரு வருவாய் கிராமம் மற்றும் பெருநகர சென்னை மாநகராட்சிக்குட்பட்ட மணலி மண்டல எண் 2-இல் உள்ள பகுதியாகும்.

## அமைவிடமும் சுற்றியுள்ள பகுதிகளும்
மணலி புது நகரத்திற்கு கிழக்கில் எண்ணூர், மேற்கில் செங்குன்றம், தெற்கில் மணலி, வடக்கில் மீஞ்சூர் உள்ளன.

## மேற்கோள்கள்

பகுப்பு:சென்னை
பகுப்பு:சென்னை சுற்றுப் பகுதிகள்
பகுப்பு:சென்னை மாவட்டம்
வைக்காடு

**வைக்காடு** (**Vaikkadu**), தமிழ்நாட்டின், சென்னை மாவட்டத்தின் வட சென்னை பகுதியில் உள்ள திருவொற்றியூர் வட்டத்தில் உள்ள ஒரு வருவாய் கிராமம் ஆகும். வைக்காடு தொழிற்சாலைகள் கொண்ட பகுதி ஆகும்.

## சென்னை மாநகராட்சியில்
வைக்காடு பெருநகர சென்னை மாநகராட்சியின், மணலி மண்டலம் எண் 2-இல் உள்ளது.  

## வரலாறு
அக்டோபர் 2011-இல் மணலி நகராட்சியை பெருநகர சென்னை மாநகராட்சியுடன் இணைக்கப்பட்ட போது, வைக்காடு பகுதியும் சென்னையுடன் இணைக்கப்பட்டது.  

## அமைவிடம்
வட சென்னையில் மணலி பகுதியில் அமைந்த வைக்காடுக்கு கிழக்கிலும், தெற்கிலும் திருவொற்றியூர் உள்ளது. வைக்காடுக்கு அருகில் உள்ள பிற இடங்கள்:மாத்தூர், மாதவரம், ஆண்டார்குப்பம், மணலி புது நகரம், கொசப்பூர், எண்ணூர் ஆகும்.

## வைக்காடு பகுதியை சுற்றியுள்ள இடங்கள்

## மேற்கோள்கள்

## வெளி இணைப்புகள்
*Corporation of Chennai 
*CMDA Official Webpage
*CDMA map of Mathur 

பகுப்பு:சென்னை
பகுப்பு:சென்னை சுற்றுப் பகுதிகள்
பகுப்பு:சென்னை மாவட்டம்
மஞ்சம்பாக்கம்

**மஞ்சம்பாக்கம்** (**Manjambakkam**), இது முன்னர் தமிழ்நாட்டின் திருவள்ளூர் மாவட்டத்தின் மாதவரம் வட்டத்தில் இருந்தது  பின்னர் மாதவரம் உள்வட்டப் பகுதியின் 9 வருவாய் கிராமங்களைச்  சென்னை மாவட்டத்துடன் இணைக்கப்பட்டு,  பெருநகர சென்னை மாநகராட்சியின்,  மாதவரம் மண்டல எண் 3-இல் இணைக்கப்பட்டது.  

இது வட சென்னையில் வளர்ந்து வரும் பகுதியாகும். பெருநகர சென்னை மாநகராட்சியை விரிவாக்கம் செய்த போது மாதவரம் பகுதி மண்டல எண் 3-இன் நிர்வாகத் தலைமையிடமாக உள்ளது. மாதவரம் மண்டலத்தில் வார்டுகள் 22 – 33 உள்ளது.

இங்கு எல்லையம்மன் கோவில் அமைந்துள்ளது. ஊர் பொது மக்கள் ஒன்று கூடி கட்டிய கோவில் இது.

## மேற்கோள்கள்

## வெளி இணைப்புகள்
*Corporation of Chennai 

## சுற்றுப்பகுதிகள்

பகுப்பு:சென்னை
பகுப்பு:சென்னை சுற்றுப் பகுதிகள்
பகுப்பு:சென்னை மாவட்டம்
கொசப்பூர்

**கொசப்பூர்** (**Kosappur**)  தமிழ்நாட்டின் திருவள்ளூர் மாவட்டத்தில்  உள்ள மாதவரம் வட்டத்தில் உள்ள  மாதவரம் உள்வட்டத்தில்  ஒரு வருவாய் கிராமம் ஆக இருந்தது. இதில் மாதவரம் உள்வட்டத்தின் 9 வருவாய் கிராமங்கள் சென்னை மாநகராட்சியுடன் இணைக்கப்பட்ட போது, கொசப்பூர் வருவாய் கிராமம் சென்னை மாவட்டத்துடன் இணைக்கப்பட்டது.   

பின்னர் பெருநகர சென்னை மாநகராட்சியை விரிவாக்கம் செய்த போது கொசப்பூர் பகுதி, பெருநகர சென்னை மாநகராட்சியின், மாதவரம் மண்டல எண் 3-இல் இணைக்கப்பட்டது. மாதவரம் மண்டலத்தில் வார்டு எண்கள் 22 – 33 வரை உள்ளது.

## அமைவிடம்
வட சென்னையில் உள்ள கொசப்பூருக்கு தெற்கில் மாத்தூர், மாதவரம் பால் காலனியும் உள்ளது.  இதன் மேற்கில் மணலி, மாதவரம், மஞ்சம்பாக்கம் மற்றும் செட்டிமேடும், வடக்கில் தீயம்பாக்கம் உள்ளது.

## மேற்கோள்கள்

## வெளி இணைப்புகள்
*Corporation of Chennai 

பகுப்பு:சென்னை
பகுப்பு:சென்னை சுற்றுப் பகுதிகள்
பகுப்பு:சென்னை மாவட்டம்
பட்டன் தீவுகள்

**பட்டன் தீவுகள்** (*Button Islands*) என்பது ஒர் தீவுக்கூட்டமாகும். இத்தீவுகள் அந்தமான் நிகோபார் தீவுகள் கூட்டத்தில் அமைந்துள்ளவை ஆகும். பட்டன் வடக்கு அந்தமான் நிர்வாகத்தின் கீழ்வரும் மாவட்டமாகும்.  அந்தமான் நிகோபார் தீவுகள் இந்தியாவின் ஒன்றியப் பகுதிகளாகும்.

## வரலாறு
பட்டன் தீவில் பல்வேறு கலங்கரை விளக்கங்கள் நிறுவப்பட்டுள்ளன. வடக்கு பட்டன் தீவுகள்
வடக்கு பட்டன் தீவிலுள்ள மிக உயரமான கலங்கரை விளக்கம் 48 மீட்டர் (157 அடி) உயரமான மலையின்  மீது 1983 ஆம் ஆண்டு அமைக்கப்பட்டது. 
நடு பட்டன் தீவிலுள்ள மிக உயரமான கலங்கரை விளக்கம் 50 மீட்டர் (164 அடி) உயரமான மலையின்  மீது 1983 ஆம் ஆண்டு அமைக்கப்பட்டது.
மேலும் தெற்கு பட்டன் தீவில் 36 மீட்டர் (118 அடி) உயரமுடைய மலை கலங்கரை விளக்கம் 1983 ஆம் ஆண்டு கட்டப்பட்டது.

## புவியியல்
இத்தீவு ரிச்சி ஆச்சிபெலகோ அவருக்கு சொ ந்தமானதாகும். மேலும் இது அவுட்ராம் தீவின் வடக்கே அமைந்துள்ளது. இங்கு  பல்வேறு நீரில் மூழ்கும் பவளப்பாறைகள்,  ஓங்கில்கள், ஆவுளியா, மற்றும் நீலத்திமிங்கலம் போன்ற  முக்கியமான கடல் விலங்குகள் பாதுகாக்கப்படவேண்டிய விலங்குகள் ஆகும்.  இத்தீவு பல்வேறு  வகையான  உயிரினங்களுக்கும்,பறவைகளுக்கும் மற்றும் மீன்களுக்கும் வாழ்விடமாக உள்ளது.  இங்கு கடலில் மூழ்கியுள்ள பவழப்பாறைகள்  அதிகமாக காணப்படுகின்றன.

## அரசியல்
பட்டன் தீவுகள் அரசியல் ரீதியாக போர்ட் பிளேர் தாலுக்காவில் அமைந்துள்ளது. ராணி சாண்சி கடல் தேசிய பூங்கா இத் தீவுகளுக்கு அருகில் காணப்படுகிறது. 

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
தாகூர் அரசு கல்வியியல் கல்லூரி

**தாகூர் அரசு கல்வியியல் கல்லூரி** (*Tagore Government College of Education*) இந்தியாவின் அந்தமான்  நிக்கோபார் தீவுகளின் ஒன்றியப் பகுதியின் தலைநகரான போர்ட் பிளேரில் உள்ள ஒர் ஆசிரியர் பயிற்சி கல்லூரி ஆகும். இக் கல்லூரி 1981 ஆம் ஆண்டு நிறுவப்பட்டது. இது புதுவைப் பல்கலைக்கழகத்துடன் இணைக்கப்பட்டுள்ளது.

## மேற்கோள்கள்

பகுப்பு:போர்ட் பிளேர்
எலவம்பாடி

இலவம்பாடியுடன் குழப்பிக் கொள்ளாதீர்

**எலவம்பாடி** (ELAVAMBADI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 67 கிலோமீட்டர் தொலைவிலும், மாநிலத் தலைநகரான சென்னையில் இருந்து 232 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  180  வீடுகள் உள்ளன. கிராமத்தின் மொத்த மக்கள் தொகையானது 738 ஆகும். இதில் ஆண்கள் எண்ணிக்கை  380, பெண்களின் எண்ணிக்கை 358 என உள்ளது. மக்களின் கல்வியறிவு விகிதமானது  53.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இலவம்பாடி

:எலவம்பாடியுடன் குழப்பிக் கொள்ளாதீர்.

**இலவம்பாடி** ( Elavambadi   ) என்பது இந்தியாவின்,  தமிழ்நாட்டின், வேலூர் மாவட்டம், அணைக்கட்டு ஊராட்சி ஒன்றியத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது அணைக்கட்டில் இருந்து 7 கிலோமீட்டர் தொலைவிலும், மாவட்டத்தின் தலைநகரான வேலூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 155 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1104  வீடுகள் உள்ளன. கிராமத்தின் மொத்த மக்கள் தொகையானது 4387 ஆகும். இதில் ஆண்கள் எண்ணிக்கை  2171, பெண்களின் எண்ணிக்கை  2216 என உள்ளது. மக்களின் கல்வியறிவு விகிதமானது  69.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:வேலூர் மாவட்டத்திலுள்ள கிராமங்கள்
பிதரஹட்டி ஆலமரம்

**பிதரஹட்டி ஆலமரம்**  என்பது தமிழ்நாட்டின், கிருஷ்ணகிரி மாவட்டம், கெலமங்கலம் அருகில் உள்ள ஒரு பெரிய ஆலமரமாகும். 

### அமைவிடம்
இந்த ஆலமரமானது கெலமங்கலம் நகரில் இருந்து தேன்கனிக்கோட்டை செல்லும் பாதையில் சுமார் எட்டு கிலோமீட்டர் தொலைவில் உள்ள பிதிரெட்டி கிராமப் பகுதியில் உள்ளது. இந்த ஆலமரமானது மூன்று ஏக்கருக்கும் மேற்பட்ட பரப்பளவில் 1000க்கும் மேற்பட்ட விழுதுகளுடன் உள்ளது. தமிழ்நாட்டின் அடையாறு ஆலமரத்துக்கு அடுத்து மிகப்பெரிய ஆலமரம் இது என்று இப்பகுதி மக்களால் கூறப்படுகிறது.  

## தொன்மம்
கர்நாடகத்தின் மாதேசுவரன் மலைக் கோயிலில் ஆண்டு விழாவின்போது மாதேஸ்வரனின் தங்கையான மாரியம்மனை மூங்கில் பல்லக்கில் சுமந்துவந்து மைசூர் சமஸ்தானத்துக்கு உட்பட்ட கிராமங்களுக்கு ஊர்வலமாக எடுத்துவந்து பூசை செய்வது வழக்கம்  இருந்து வந்துள்ளது. அதன்படி 500 ஆண்டுகளுக்கு முன்னர் இந்த பிதரஹட்டி கிராமத்துக்கு மாரியம்மனை எடுத்துவந்து, இங்குள்ள ஒரு ஆலமரத்தின் அடியில் வைத்து பூசை செய்தனர். பிறகு மாரியம்மனை எடுக்க முயன்றபோது பக்கர்களால் எடுக்க முடியாமல் அதனால் இங்கேயே மாரியம்மனை விட்டுவிட்டனர். பக்தர்கள் இந்த இடத்திலேயே மாரியம்மனுக்கு கோயில் கட்டி பூசித்து வரத்தொடங்கினர். இந்த ஆலமரம் பல விழுதுகளைக் கொண்ட மிகப்பெரிய மரமாக வளர்ந்தது எனப்படுகிறது.   

## குறிப்புகள்

பகுப்பு:கிருஷ்ணகிரி மாவட்டம்
பகுப்பு:இந்தியாவில் உள்ள தனிப்பட்ட மரங்கள்
நவாஸ் கனி

**நவாஸ் கனி** (*Navaskani*, பிறப்பு: மே 14 1979) ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர் 2019 ஆம் ஆண்டு நடந்த இந்திய மக்களவைத் தேர்தலில், இராமநாதபுரம் தொகுதியிலிருந்து, இந்திய ஒன்றிய முஸ்லிம் லீக் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## பிறப்பு
இவர் இராமநாதபுரம் மாவட்டம், கடலாடி வட்டத்திலுள்ள, குருவாடி என்னும் ஊரில் காதர் மீரா கனி - ரம்ஜான் பீவி தம்பதியருக்கு 1979 ஆம் ஆண்டு மே 14 நாளன்று மகனாகப் பிறந்தார். பள்ளிப் படிப்பை கடலாடியில் முடித்த பிறகு படிப்படியாக தொழிலில் உயர்ந்து நின்று எஸ். டி. கூரியர் நிறுவனத்தின் நிர்வாக இயக்குநராக விளங்குகின்றார்.

## மேற்கோள்கள்

பகுப்பு:1979 பிறப்புகள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இராமநாதபுரம் மாவட்ட மக்கள்
பகுப்பு:இந்திய முஸ்லிம்கள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
விச்சூர்

**விச்சூர்** (**Vichoor**), தமிழ்நாட்டின் திருவள்ளூர் மாவட்டத்தில் உள்ள சோழவரம் ஊராட்சி ஒன்றியத்தில் அமைந்த விச்சூர் ஊராட்சியில் உள்ள ஒரு சிற்றூர் ஆகும். பெருநகர சென்னை மாநகராட்சியின் வட சென்னை பகுதியை ஒட்டியப் பகுதியில் அமைந்த விச்சூரில் அதிக தொழிற்சாலைகளும், குடியிருப்புகளும் கொண்டது.

## மேற்கோள்கள்

பகுப்பு:திருவள்ளூர் மாவட்டம்
பகுப்பு:சென்னை
பகுப்பு:சென்னை சுற்றுப் பகுதிகள்
வல்லூர்

**வல்லூர்** என்பது தமிழ்நாட்டின் திருவள்ளூர் மாவட்டம், பொன்னேரி வட்டத்தில் உள்ள ஒரு வருவாய் கிராமம் ஆகும்.  மேலும் இது மீஞ்சூர் ஊராட்சி ஒன்றியத்தில் உள்ள வல்லூர் ஊராட்சியில் அமைந்த சிற்றூர் ஆகும். இதன் மேற்கில் சோழவரம் ஊராட்சி ஒன்றியம், தெற்கில் புழல் ஊராட்சி ஒன்றியம் எல்லைகளாக உள்ளன.

இதன் அஞ்சல் சுட்டு எண் 600120 ஆகும். இங்கு வல்லூர் அனல் மின் நிலையம் செயல்படுகிறது. வள்ளூர் பொன்னேரி (சட்டமன்றத் தொகுதி)க்கும், திருவள்ளூர் மக்களவைத் தொகுதிக்கும் உட்பட்டது.

## அருகமைந்த பகுதிகள்
* மீஞ்சூர் - 4 கி.மீ.
* பொன்னேரி - 17 கி.மீ. 
* சென்னை - 23 கி.மீ.
* திருவள்ளூர் - 47

## மக்கள் வகைபாடு
வள்ளூர் 11,935 மக்கள்தொகையும், 2990 வீடுகளுகளும் கொண்டது. எழுத்தறிவு]] 76.3% ஆகும்.

## மேற்கோள்கள்


பகுப்பு:திருவள்ளூர் மாவட்டத்திலுள்ள கிராமங்கள்